สถานีวิทยุโทรทัศน์ไทยทีวีสีช่อง 3
สถานีวิทยุโทรทัศน์ไทยทีวีสีช่อง 3 อ.ส.ม.ท. เป็นสถานีโทรทัศน์ภาคพื้นดิน (Terrestrial Television) แห่งที่ 4 ของประเทศไทย ดำเนินกิจการโดย"บริษัท บางกอก เอ็นเตอร์เทนเม้นต์ จำกัด" ภายใต้สัญญาสัมปทานกับบริษัท อสมท จำกัด (มหาชน) เริ่มแพร่ภาพเป็นปฐมฤกษ์เมื่อวันที่ 26 มีนาคม พ.ศ. 2513 เวลา 10:00 น. ในเขตกรุงเทพมหานครและปริมณฑล ออกอากาศด้วยระบบวีเอชเอฟ ความถี่ต่ำ ทางช่องสัญญาณที่ 3 จนถึงปี พ.ศ. 2550 หลังจากนั้น จึงเปลี่ยนมาออกอากาศในระบบยูเอชเอฟ ทางช่องสัญญาณที่ 32 โดยที่เริ่มแพร่ภาพคู่ขนาน (simulcast) กับโทรทัศน์ระบบดิจิทัล ช่องหมายเลข 33 ภาพคมชัดสูง ของ"บริษัท บีอีซี-มัลติมีเดีย จำกัด" ตามคำสั่งของศาลปกครอง ตั้งแต่เวลา 21:19 น. ของวันศุกร์ที่ 10 ตุลาคม พ.ศ. 2557 มีคำขวัญประจำสถานีฯ ว่า "คุ้มค่าทุกนาที ดูทีวีสีช่อง 3" โดยมีประสาร มาลีนนท์ รักษาการในตำแหน่งกรรมการผู้จัดการ ตั้งแต่วันที่ 1 สิงหาคม พ.ศ. 2555 แทนประวิทย์ มาลีนนท์ ที่ขอลาออกเนื่องจากมีปัญหาเรื่องสุขภาพ
ครอบครัวข่าว 3
เรื่องเล่าเช้านี้ (เริ่มออกอากาศ 2 มิถุนายน พ.ศ. 2546) เป็นรายการโทรทัศน์ประเภทเล่าข่าว ผลิตโดย บริษัท บีอีซี-เทโร เอ็นเตอร์เทนเมนท์ จำกัด (มหาชน) ร่วมกับ บางกอกการละคอน (Bangkok Drama) ปัจจุบันออกอากาศทุกวันจันทร์-ศุกร์ เวลา 06.00 - 08.00 น. ทาง ช่อง 3 และ ถ่ายทอดเสียงผ่านอีซีเอฟเอ็ม 105.5 เมกะเฮิร์ตซ์ มีภาษิต อภิญญาวาท และ พิชญทัฬห์ จันทร์พุฒ เป็นพิธีกรหลัก ตั้งแต่วันจันทร์ที่ 30 ตุลาคม 2560 รายการ เรื่องเล่าเช้านี้ ลดเวลาออกอากาศลงเหลือ 2 ชั่วโมง 30 นาที เป็น วันจันทร์ - ศุกร์ เวลา 06.00 - 08.30 น.และต่อมาเปลี่ยนเวลาเป็น 05.30 - 08.00 น.